Aproximativ 3000 de studenți au ocupat cantina Institutului Politehnic din oraș și au făcut o listă de 12 revendicări, printre care unele politice (retragerea trupelor sovietice din țară, relații economice și cu țările capitaliste, lichidarea cultului personalității lui Stalin), unele profesionale (scoaterea limbii ruse ca materie obligatorie din programa învățămîntului superior, reducerea orelor de marxism, burse pentru toți studenții, autonomie universitară) iar altele economice (desființarea cotelor obligatorii plătite de țărani, majorarea salariilor, desființarea impozitelor).